Sini Yasemin

Sini Yasemin Eira (s. 1990Sini Yasemin, 1990- Kanto - Kansalliset toimijatiedot. Kansalliskirjasto. Viitattu 16.5.2023.) on suomalainen laulaja-lauluntekijä. Hän on tullut tunnetuksi muun muassa vierailtuaan Raappanan keväällä 2016 julkaistulla ”Chilii”-singlellä.

 Ura 
Sinin ensimmäinen single, ”Pukukoodi”, julkaistiin lokakuussa 2015. Huhtikuussa 2016 hän julkaisi toisen singlensä, ”Kavereita”. Keväällä 2016 hänen levytyssopimuksensa 325 Median kanssa kasvoi yhteistyösopimukseksi Universal Musicin kanssa.

Sini Yasemin vieraili Raappanan toukokuussa 2016 julkaistulla ”Chilii”-kappaleella. Kappale menestyi hyvin sijoittuen muun muassa singlelistan kuudenneksi. Single on saavuttanut tuplaplatinarajan.

Tammikuussa 2017 hän julkaisi kolmannen oman singlensä, ”Mun kaa”, joka sai ensisoittonsa YleX:n Uuden musiikin iltavuoro -ohjelmassa. Toukokuussa 2017 julkistettiin, että Sini Yasemin on yksi vuoden 2017 Kesäkumi-kappaleen esittäjistä. ”Tyynysotaa”-kappaleella oli mukana myös Vilma Alina, Nelli Matula ja Ida Paul. Kesäkumi-kappaleen jälkeen hän julkaisi viisi omaa singleä ennen hänen ensimmäistä albumiaan. Esikoisalbumi Nimeä mut uudestaan julkaistiin helmikuussa 2019.

Tammikuussa 2020 julkaistiin ”Mayday”-single, joka oli ensimmäinen single Sini Yaseminin toiselta albumilta. Albumilta julkaistiin vielä neljä muuta singleä, ennen kuin Minäkuva-albumi julkaistiin lokakuussa 2020.

Sini julkaisi kolmannen albumin Viimeinen joka rikkoi mut huhtikuussa 2024.

 Yksityiselämä 
Sini Yasemin on kertonut Ylen Summerin TBT-sarjan suvaitsevaisuutta käsittelevässä jaksossa olevansa lesbo. Hänellä on turkkilainen isä ja suomalainen äiti. Hän seurusteli aikaisemmin jalkapalloilija Linda Sällströmin kanssa, mutta he erosivat vuonna 2021.

 Diskografia 
 Albumit 
 Nimi Julkaisutiedot ListaAlbumilista Nimeä mut uudestaanJulkaistu: 8. helmikuuta 2019
Formaatti: digitaalinen
Levy-yhtiö: Universal Music 10 MinäkuvaJulkaistu: 16. lokakuuta 2020
Formaatti: digitaalinen
Levy-yhtiö: Universal Music 18Viimeinen joka rikkoi mut Julkaistu: 12. huhtikuuta 2024
 Formaatti: digitaalinen
 Levy-yhtiö: Universal Music 25

 Singlet 
 Nimi Vuosi Listasijoitukset Albumi Lataus-lista Single-lista Radio-lista ”Pukukoodi” 2015 –  –  –  ”Kavereita”2016 –  –  – ”Chilii”(Raappana feat. Sini Yasemin) 10  6  67 ”Mun kaa”2017 28  –  99 Nimeä mut uudestaan ”Tyynysotaa”(Vilma Alina, Nelli Matula,Sini Yasemin & Ida Paul) 2  –  51  ”Istanbul-rytmii” –  –  – ”Lihasmuistissa”2018 –  –  –Nimeä mut uudestaan ”Adios” –  –  – ”Adoptoi mun sydän” –  12  – ”Epävakaa” 2019 –  –  – ”Mayday”2020 –  –  –Minäkuva ”Paijaan” –  –  – ”PS. Mul on toinen” –  –  – ”Älä koita mun kultaa” –  –  – ”Parijonossa” –  –  – ”Aika parantaa”(Jeremine & Sini Yasemin)2022 –  –  – ”Rakkautta ja piikkilankaa”(feat. Mouhous) –  20  –Viimeinen joka rikkoi mut ”Maanantai” –  –  87 ”Herkkii koviksii”(feat. Costee)2023 –  –  – ”Heittämäl jatkoille” –  –  – ”Poikaystävä” –  44  –

 Musiikkivideot 
 Pukukoodi (2015)
 Kavereita (2016, ohj. Jesse Joronen & Joonas Laaksoharju)
 Mun kaa (2017, ohj. Faruk Nazeri)
 Lihasmuistissa (2018, ohj. Jukka Moisio)

 Lähteet 

Luokka:Suomalaiset laulaja-lauluntekijät
Luokka:Suomen turkkilaiset
Luokka:Vuonna 1990 syntyneet
Luokka:Elävät henkilöt